বৈধ ও অনৈতিক সুবিধা দিয়ে কখনোই সত্যিকারের আনুগত্য কেনা যায় না। এই সুবিধা পাওয়া নিয়ে কেউ সন্তুষ্ট থাকে না। সবাই তার ওপরে পাওয়া সুবিধাভোগীদের দিকে নজর দেয়, তুলনা করে, ঈর্ষা করে। টপ টু বটম সবার মধ্যেই অতৃপ্তি কাজ করে। যে এক কোটি পেয়েছে সে দেখে দুই কোটিকে, যে দুই কোটি পেয়েছে সে দেখে তিন কোটিকে, তিন কোটি দেখে চার কোটিকে...। যখন ঝুঁকি নেয়ার সময় আসে তখন অর্জিত সম্পদ নিরাপদে ভোগের তাগিদ সৃষ্টি হয়ে যায়। জনরোষের উত্তাপও পেতে থাকে। অন্য কিছু না বুঝলেও কখন ভাগতে হবে বা পিছুটান দিতে হবে, সে কথাটি এই হনুমান আর অপদেবরা ভালোই বুঝে বলে মনে হয়। মনে হচ্ছে, সেই সময় দ্রুত ঘনিয়ে আসছে। এক বাতাসেই এই হনুমান আর অপদেবরা বিদায় হবে।